**Základná škola s materskou školou, Školská 1575, 962 05 Hriňová**

**ŠTATÚT ŽIACKEHO PARLAMENTU**

**Školský rok 2020/2021**

**Štatút žiackeho parlamentu**

**Preambula**

Vytvorenie a fungovanie parlamentu je prejavom demokratizácie a humanizácie súčasnej školy. Pri určovaní hlavných zámerov Žiackeho parlamentu sme vychádzali z charakteristiky hlavných znakov humanisticky orientovaného vyučovacieho procesu. Žiacky parlament je inštitucionalizovaná reprezentatívno-demokratická forma spoločného rozhodovania a súčinnosti pri plánovaní a realizácií školského života a vyučovania.

***Článok 1***

**1.1 Z á k l a d n é   u s t a n o v e n i a**

a) Žiacky parlament je iniciatívnym a pomocným orgánom riaditeľa školy, ktorý vyjadruje záujmy žiakov v oblasti výchovy a vzdelávania v základnej škole. Tvorí medzičlánok medzi žiakmi a učiteľmi.

b) Žiacky parlament spolupracuje s vedením školy, rodičmi, so žiakmi aj s učiteľmi školy a spoločne utvárajú školský život a preberajú zaň zodpovednosť.

c) Cieľom zriadenia Žiackeho parlamentu ako dobrovoľného združenia, je naučiť žiakov verejne vystupovať, vhodne argumentovať svoje názory i názory rovesníkov tried, niesť istú mieru zodpovednosti za život vo svojej škole a zároveň podporiť sebadôveru, samostatnosť, tvorivosť a umožniť sebarealizáciu žiakov.

d) Sídlom  Žiackeho parlamentu je Základná škola s materskou školou, Školská 1575,Hriňová.

***Článok 2***

**2.1** **Poslanie parlamentu**

a) zastupovať všetkých žiakov základnej školy.

b) všímať si správanie, prospech, úspechy žiakov a upozorňovať na ne.

c) vhodne formulovať a predkladať požiadavky žiakov.

d) podávať návrhy na zmenu, či doplnenie školského poriadku pre žiakov školy.

e) spoločne organizovať mimoškolskú činnosť žiakov. Podávať návrhy na podujatia a organizovať ich.

f) podávať návrhy na skrášlenie priestorov školy a jej okolia, podávať návrhy na ekologizáciu školy a jej prostredia.

g) pomáhať šetriť energiou v triedach a ostatných priestoroch školy.

h) upozorniť na nedostatky, ktoré vyžadujú bežnú údržbu a opravy.

i) upevňovať vzájomné vzťahy medzi žiakmi a učiteľmi.

***Článok 3***

**3.1 Organizácia žiackeho parlamentu**

a) Žiacky parlament je zložený zo žiakov školy 4. – 9. ročníka a pedagogického pracovníka. Žiaci 4. ročníka sú v pozícii pozorovateľov bez volebného práva. Pedagogických pracovníkov školy zastupuje jeden učiteľ druhého stupňa - koordinátor, ktorého vymenuje do tejto funkcie riaditeľ školy.

b) Žiacky parlament pracuje pod vedením riaditeľom vymenovaného učiteľa. Tento koordinátor priebežne na pedagogických poradách informuje ostatných vyučujúcich o programe a obsahu zasadnutí  žiackeho parlamentu.

c) Každú triedu v žiackom parlamente reprezentuje jeden zástupca, ktorý je volený priamou voľbou v kmeňovej triede na jeden školský rok. Zvolený zástupca je povinný aktívne sa zúčastňovať zasadnutí žiackeho parlamentu. V prípade nespokojnosti s jeho činnosťou má trieda právo ho odvolať a zvoliť si nového zástupcu.

d) Ak sa triedny zástupca trikrát bez ospravedlnenia nezúčastní zasadnutia žiackeho parlamentu, ostatní členovia žiackeho parlamentu majú právo ho odvolať.

e) Žiacky parlament má priestor a možnosť využívať aj web stránku školy.

f) Pripomienky a návrhy k práci žiackeho parlamentu majú žiaci možnosť predkladať aj do pripomienkovej ............( skrinky, urny,..)

***Článok 4***

**4.1 Ustanovujúce zasadnutie**

Zvoláva ho koordinátor.

1. Žiacky parlament na svojom ustanovujúcom zasadnutí:

a) spomedzi zástupcov tajnou voľbou zvolí výbor žiackeho parlamentu – predsedu, podpredsedu, zapisovateľa.

b) vytvorí protokol o ustanovení žiackeho parlamentu, ktorý obsahuje:

* dátum ustanovenia
* výbor a zoznam členov žiackeho parlamentu
* program zasadnutia

c) oboznámi sa so štatútom žiackeho parlamentu;

d) sa oboznámi s plánom práce žiackeho parlamentu.

2. Činnosť žiackeho parlamentu sa bude ďalej riešiť podľa tohto štatútu, ktorý bol vypracovaný riaditeľom školy a schválený členmi žiackeho parlamentu.

3. Štatút môže byť upravený žiackym parlamentom.

4. Na zmenu štatútu alebo jeho doplnenia je potrebný súhlas aspoň trojpätinovej väčšiny všetkých členov žiackeho parlamentu.

5. Zmena štatútu, resp. jeho doplnenie je možné vykonať na základe dohody s koordinátorom ŽP, po predložení riaditeľke školy, alebo zástupkyni riaditeľky školy.

***Článok 5***

**5.1 Zasadnutia žiackeho parlamentu**

1. Žiacky parlament sa schádza pravidelne 1x mesačne, zasadnutia zvoláva predseda žiackeho parlamentu (okrem ustanovujúcej schôdze), ktorý zároveň vedie rokovanie.

2. Predseda parlamentu môže poveriť vedením zasadnutia ktoréhokoľvek člena parlamentu.

3. Mimoriadne zasadnutie možno zvolať, ak o to požiada aspoň jedna tretina členov.

4. Program rokovania žiackeho parlamentu zostavuje predseda žiackeho parlamentu spolu s pedagogickým zástupcom parlamentu.

5. Zasadnutia žiackeho parlamentu sú verejné.

6. Na zasadaniach žiackeho parlamentu sa zúčastňuje koordinátor: pedagogický pracovník.

7. Parlament si môže pozvať na svoje zasadnutia hosťa, ktorý im zodpovedá na ich otázky. Hosťom môže byť okrem riaditeľa školy napr. výchovný poradca, kariérny poradca, koordinátor prevencie, resp. iní hostia.

8. Z každého rokovania sa spíše zápisnica. Zápisnica obsahuje dátum rokovania, menný zoznam prítomných členov, prizvaných hostí, program zasadnutia, prerokované problémy, návrhy, podnety, sťažnosti, závery a uznesenia. V prípade hlasovania to musí byť uvedené v zápisnici.

9. Zápisnicu zapisuje zvolený člen žiackeho parlamentu. Každá zápisnica bude prednesená a odovzdaná riaditeľke školy.

10. Žiacky parlament je schopný uznášať sa, ak je prítomná nadpolovičná väčšina všetkých členov.

11. Uznesenie je prijaté, ak zaňho hlasuje nadpolovičná väčšina prítomných.

***Článok 6***

**6.1 Práva a povinnosti členov žiackeho parlamentu**

**1**. **Člen žiackeho parlamentu má právo:**

a) podieľať sa na činnosti a rozhodovaní ŽP podľa svojich schopností a možností;

b) slobodne a asertívne vystupovať na zasadnutí ŽP, vyjadrovať sa ku všetkým problémom a predkladaným návrhom a pripomienkam;

c) hlasovať na zasadnutí žiackeho parlamentu;

d) byť volený do funkcií v žiackom parlamente;

e) byť informovaný o všetkom, čo priamo súvisí s činnosťou žiackeho parlamentu.

**2**. **Člen žiackeho parlamentu je povinný:**

a) zúčastňovať sa zasadnutí žiackeho parlamentu;

b) aktívne sa podieľať na jeho činnosti;

c) riadne vykonávať funkcie a úlohy, ktorými bol poverený.

***Článok 7***

**7.1 Úlohy člena žiackeho parlamentu**

1.  Člen žiackeho parlamentu je povinný povedať všetko, čo sa dozvedel na parlamente na triednickej hodine vo svojej triede. Na triednickej hodine si po dohode s triedny mučiteľom dohodne pevne stanovený čas, ktorý bude na každej triednickej hodine využívať.

2. Na každé zasadnutia si člen ŽP nosí poznámkový zošit, do ktorého si zapisuje všetko, o čom sa na parlamente rokuje a rieši. Z druhej strany si píšu otázky svojich spolužiakov, ktoré chcú prediskutovať na parlamente.

3. Zapája sa aktívne do činností, akcií žiackeho parlamentu.

4. Prispieva článkami na stránku školy.

5. Navrhuje a organizuje akcie žiackeho parlamentu.

***Článok 8***

**8.1. Záverečné ustanovenia**

1. Štatút žiackeho parlamentu je povinný rešpektovať každý zvolený člen žiackeho parlamentu

 2. Štatút žiackeho parlamentu sa môže meniť a dopĺňať na základe uznesenia žiackeho parlamentu formou dodatku.

 3. Tento Štatút žiackeho parlamentu bol schválený na zasadnutí žiackeho parlamentu dňa 09.09.2020 a týmto dňom vstupuje do platnosti.

Predseda ŽP : Samuel Nosáľ (8.A) ........................................................

Podpredseda ŽP: Filip Lašák (8.B) ........................................................

Zapisovateľ ŽP: Michaela Lalíková (6.A) ........................................................

Riaditeľka školy: Mgr. Emília Trebulová ........................................................

Pedagogický zástupca - koordinátor: Mgr. Janka Ruggeri ........................................................

**Plán činností školského parlamentu**

**HLAVNÉ ÚLOHY**

* zaujímavou a pútavou formou získavať deti pre plnohodnotné využitie voľného času
* do podujatí zapájať čo najväčší počet žiakov, rodičov a pedagogických pracovníkov s cieľom upevniť vzájomné vzťahy
* pomáhať deťom z málo podnetného prostredia, zo sociálne slabších rodín
* naučiť deti osvojovať si komunikačné zručnosti na verbálnej aj neverbálnej báze
* uplatňovať názor „silnejší pomáhajú slabším“ v praxi
* naučiť deti komunikovať, vedieť vypočuť si názor druhého spolužiaka
* pomáhať deťom vyjadriť svoj názor pred publikom
* naučiť deti tlmočiť názory kolektívu, organizovať podujatia
* získavať deti k zodpovednému prístupu pri plnení si svojich povinností
* motivovať deti akciami
* povzbudzovať deti v dôvere k pedagogickým zamestnancom a odstránení zábran pri zdieľaní problémov

Z každého zasadnutia žiackeho parlamentu bude vyhotovená zápisnica, v ktorej budú uvedené podujatia organizované žiackym parlamentom prípadne podujatia organizované v spolupráci so Školským klubom detí. Zápisnica bude obsahovať taktiež pripomienky a návrhy žiakov na zlepšenie práce vedenia školy z ich pohľadu, pozvánky na zasadnutie a návrhy na zlepšenie práce detí v jednotlivých triedach.

Člen žiackeho parlamentu môže interpelovať v rámci žiackeho parlamentu na vedenie školy, pedagógov s tým, že musí obdržať odpoveď.

Do pôsobnosti žiackeho parlamentu patrí:

1. uznášať sa na spoločných postupoch pri riešení závažných problémov
   * správanie
   * nedodržiavanie ( porušovanie ) školského poriadku
   * prevencia v oblasti patologických javov
   * záškoláctvo
2. predkladať návrhy svoje i svojich voličov – spolužiakov na neustále zlepšovanie úrovne práce a výsledkov našej školy
3. kontrolovať dodržiavanie povinnosti žiakov školy i samotných členov žiackeho parlamentu.

**PLÁN ČINNOSTI ŽIACKEHO PARLAMENTU**

**SEPTEMBER**

* Úvodné zasadnutie školského žiackeho parlamentu.
* Predstavenie členov školského parlamentu ako zástupcov jednotlivých tried.
* Voľba predsedu, podpredsedu a zapisovateľa školského parlamentu.
* Schválenie štatútu školského parlamentu, schválenie plánu činnosti školského parlamentu na školský rok 2020/2021.
* Voľba do parlamentu.
* Kontrola čistoty tried.
* Divínsky BOYARD ??? – podľa pokynov usporiadateľa
* ZA KRÁSAMI PODPOĽANIA – účasť na európskom týždni športu - Fotoreportáž, článok na webstránku
* NÁSTENKA ŽP
* Prevencia a hygiena COVID 19
* Prihlasovacie údaje na EDUPAGE + na hod. INF práca s EDUPAGE – pripravenosť na dištančné vzdelávanie
* eTWINNING??? – prihlásenie na spoluprácu
* Šk.poriadok? + ŽIAK školy + športovec roka
* 14.09 – Deň európskeho dedičstva – Aktivity v BB a ZV
* 16. – 22. 09 EURÓPSKY TÝŽDEŇ MOBILITY – prihlásenie do projektu   
  <http://eurotm2020.eurotm.sk/>
* 16.06 – 16.10 HOVORME O JEDLE – zdravá výživa – zapojenie, aktivity
* 18.09 – BIELA PASTELKA
* 22.09 svetový deň bez áut
* 26.09. – európsky deň jazykov <https://edl.ecml.at/Home/tabid/1455/language/sk-SK/Default.aspx>
* 27.09 – svetový deň cestovného ruchu, turizmu a turistiky
* Súťaže SJL, VYV, DEJ....
* Naplánovanie stretnutia koncom septembra – program na október

**SEPTEMBER2**

* Zasadnutie ŽP
* Vyhodnotenie aktivít zadaných na 1.stretnutí +vyhodnotenie výzdoby a čistoty tried
* Plán podujatí na mesiac október:
  + Svetový deň úsmevu (1.piatok)
  + 4. piatok – Medzinárodný deň školských knižníc – obohatenie šk. knižníc na chodbách, o knihy, zvýšiť záujem o čítanie v SJ a AJ/NJ/RJ
  + 01.10 - Medzinárodný deň starších osôb – návšteva v DD a DSS Hriňová (akcia KOĽKO LÁSKY SA ZMESTÍ DO KRABICE OD TOPÁNOK)
  + 01. – 07.10 – svetový týždeň detí (podujatie?)
  + Október – mesiac pešej chôdze do školy – ocenenie 😊
  + 05.10 - svetový deň učiteľov
  + 09.10 – svetový deň pošty – eTWINNING
  + 15.10 – svetový deň umývania rúk COVID19
  + 25.10 Európsky deň občianskeho práva
  + 28.10 deň vzniku samostatného Česko-slovenského štátu
  + 29.10 \* Ľ. Štúr
  + 30.10 Deklarácia slovenského národa
  + 31.10 Svetový deň sporenia – FG
  + Halloween – deň masiek?
* Návrhy a pripomienky
* Naplánovanie ďalšieho zasadnutia ŽP

**OKTÓBER**

* Zasadnutie ŽP
* Vyhodnotenie aktivít zadaných na 2.stretnutí + vyhodnotenie výzdoby a čistoty tried
* Vyhlásenie súťaže o najkrajšiu jesennú výzdobu.
* Aktualizácia plánu podujatí na mesiac október:
* Plán podujatí na mesiac november:
  + 3.štvrtok – Medzinárodný deň bez fajčenia
  + 01.11 – deň všetkých svätých
  + 09.11. – medzinárodný deň proti fašizmu a antisemitizmu + Svetový deň slobody
  + 17.11 Deň boja za slobodu a demokraciu
  + 17.11 – medzinárodný deň študentstva
  + 21.11 – Svetový deň pozdravov
  + 30.11 – deň počítačovej bezpečnosti
* Návrhy a pripomienky
* Súťaže SJL, VYV, DEJ....
* Naplánovanie ďalšieho zasadnutia ŽP

**NOVEMBER**

* Zasadnutie školského parlamentu.
* Vyhlásenie súťaže o najkrajšiu výzdobu s vianočnou tematikou.
* Vyhodnotenie aktivít a súťaží
* Plán podujatí na mesiac december:
  + 01.12 svetový deň boja proti AIDS
  + 06.12 - MIKULÁŠ
  + 10.12 Deň ľudských práv
  + VIANOCE -vianočné trhy + darčeky pre DD a DSS + vianočné zvyky
  + vianočné prázdniny
* Čistota tried.
* Upozornenie na pyrotechniku
* Návrhy a pripomienky
* Súťaže SJL, VYV, DEJ....
* Naplánovanie ďalšieho zasadnutia ŽP

**DECEMBER**

* Zasadnutie školského parlamentu.
* Vyhodnotenie tried s najkrajšou vianočnou výzdobou.
* Vyhodnotenie aktivít a súťaží
* Čistota tried, výzdoba školy
* BOZ pre vianočnými prázdninami
* Plán podujatí na mesiac január:
  + 01.01 – Deň vzniku SR + Svetový deň mieru a pokoja
  + Medzinárodný mesiac kreativity
  + 24.01 - deň komplimentov
  + 28.01 - Medzinárodný deň ochrany osobných údajov
  + 29.01 - medzinárodný deň bez internetu
* Návrhy a pripomienky
* Súťaže SJL, VYV, DEJ....
* Naplánovanie ďalšieho zasadnutia ŽP

**JANUÁR**

* Zasadnutie školského parlamentu.
* Bodovanie tried – poriadok a úprava triedy.
* Vyhodnotenie aktivít a súťaží
* Príprava Valentínskej pošty
* Čistota tried
* Plán podujatí na mesiac február:
  + Fašiangy – karneval?
  + 15. – 19.02 jarné prázdniny
  + 06.02 svetový deň bez mobilu
  + 14.02 Valentin
  + 21.02 Medzinárodný deň materského jazyka
  + 2.nedeľa - svetový deň manželstva
* Návrhy a pripomienky
* Súťaže SJL, VYV, DEJ....
* Naplánovanie ďalšieho zasadnutia ŽP

**FEBRUÁR**

* Zasadnutie školského parlamentu.
* 14.2. – Deň zaľúbených, valentínska pošta.
* Fašiangy – vyhodnotenie
* Vyhodnotenie aktivít a súťaží
* Plán podujatí na mesiac marec:
  + MAREC mesiac KNIHY
  + LVVK
  + 08.03 – MDŽ
  + 20.03 – deň šťastia
  + 22.03 svetový deň vody
  + 28.03 deň učiteľov - pozdravy/darčeky pre dôchodkyne/dôchodcov - učiteľov
* Úprava školského areálu, záhradky, výzdoba tried
* Čistota tried.
* Návrhy a pripomienky
* Súťaže SJL, VYV, DEJ....
* Naplánovanie ďalšieho zasadnutia ŽP

**MAREC**

* MDŽ
* Oslava pre učiteľov – 28. Marec (Pripravujú ju žiaci).
* Zasadnutie školského parlamentu.
* Vyhodnotenie aktivít a súťaží
* Plán podujatí na mesiac apríl:
  + Veľká noc
  + MESIAC lesov + multikultúrnej komunikácie
  + 01.04 – Deň vtákov
  + 04.04 medzinárodný deň bez násilia
  + 07.04 svetový deň zdravia
  + 11.04 Deň narcisov – deň boja proti rakovine
  + 22.04 Deň Zeme – čistenie okolia
  + 29.04 medzinárodný deň tanca
* Príprava tried na veľkonočné sviatky.
* Návrhy a pripomienky
* Súťaže SJL, VYV, DEJ....
* Naplánovanie ďalšieho zasadnutia ŽP

**APRÍL**

* Zasadnutie školského parlamentu.
* Vyhodnotenie aktivít a súťaží
* Bodovanie tried – Veľká noc.
* Deň narcisov.
* Deň Zeme
* Čistota tried.
* Plán podujatí na mesiac máj:
  + 01.05 sviatok práce
  + mesiac lásky
  + týždeň kroja
  + fotenie kolektívov
  + 05.05 medzinárodný deň hygieny rúk
  + 06.05 medzinárodný deň smiechu
  + 08.05 deň víťazstva nad fašizmom + svetový deň červeného kríža + svetový deň chôdze
  + 09.05 deň matiek
  + 10.05 svetový deň pohybu k zdraviu - športové dopoludnie
  + 27.05 medzinárodný športový vyzývací deň
* Návrhy a pripomienky
* Súťaže SJL, VYV, DEJ....
* Naplánovanie ďalšieho zasadnutia ŽP .

**MÁJ**

* Zasadnutie školského parlamentu.
* 9. 5. Deň matiek – akcia?
* Bodovanie tried – poriadok a úprava triedy.
* Vyhodnotenie aktivít a súťaží
* Plán podujatí na mesiac jún:
  + 01.06. MDD – akcia?
  + 05.06 Medzinárodný deň životného prostredia
  + 08.06 deň najlepších priateľov
  + 15.06 medzinárodný deň upratovačiek
  + 20.06 deň otcov
  + 21.06 deň kvetov
  + 06. – 21. medzinárodný deň klimatických zmien – PROTEST ????
  + LONDÝN ???
  + školské + triedne výlety
  + ukončenie šk.roka
* Návrhy a pripomienky
* Súťaže SJL, VYV, DEJ....
* Naplánovanie ďalšieho zasadnutia ŽP

**JÚN**

* Záverečné zasadnutie školského žiackeho parlamentu.
* Vyhodnotenie práce členov ŽP.
* Čistota tried.
* Vyhodnotenie aktivít a súťaží
* Návrhy a pripomienky
* Vyhodnotenie práce ŽP počas šk. roku 2020/2021
* Plán na šk.rok 2021/2022

**Predkladaný plán činnosti žiackeho parlamentu  je orientačný, počas školského roka budeme diskutovať, hľadať riešenia a realizovať nápravu pri porušovaní najvypuklejších problémov týkajúcich sa disciplíny, ochrany školského majetku a kultúry správania jednotlivcov.**

**Členovia školského parlamentu:**

**meno podpis**

**4.A Adam Svitek \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4.B Martina Gondová \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5.A Nina Uhrinová \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**5.B Samuel Sivok \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**6.A Michaela Lalíková \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**6.B Samuel Fatih Machava \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**7.A Damián Lipták \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**7.B Jozef Koseček \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**8.A Samuel Nosáľ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**8.B Filip Lašák \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**9.A Petronela Mazúchová \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**9.B Matúš Tran Minh \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**koordinátor: Mgr. Janka Ruggeri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**